# Artur Masriera i Colomer

Artur Masriera i Colomer (Barcelona, 16 de juliol de 1860 — Barcelona, 25 de novembre de 1929) fou un escriptor i historiador català.
Dirigí el taller d'argenteria del seu pare des del 1885. Abandonà els estudis de jesuïta i es doctorà en dret, i fou catedràtic d'institut a Ciudad Real, Lleida i Reus.
La seva bibliografia abasta uns vint-i-cinc títols, entre poesia i prosa. A més, col·laborà a publicacions com La Bandera Catalana, L'Aureneta (Buenos Aires) i La Patria Catalana, i a La Vanguardia. Participà diverses vegades als Jocs Florals de Barcelona, guanyant diversos premi i essent fou proclamat Mestre en Gai Saber l'any 1905. A més, traduí sovint en català i estudià els clàssics grecollatins, i dirigí la part literària de l'Enciclopedia Espasa. Traduí al català el Hamlet de Shakespeare i les tragèdies d'Èsquil. Va deixar inèdita una traducció en vers de tota la Ilíada, que sembla haver-se perdut, llevat de cent setze versos de la Patroclia («La mort de Patrocle»).

## Obra
### Poesia

* Recull de poesies d'Artur Masriera, publicat per la Ilustració Catalana dins la col·lecció Lectura Popular Biblioteca d'autors catalans, cap a l'any 1915Poesies líriques, històriques, bíbliques i populars (1879)
* Poesies (1893)
* De l'art vell i de l'art nou (1913)
* Júlia
Poemes presentats als Jocs Florals de Barcelona
* La mort del Abat (1881), accèssit a l'Englantina d'or
* Les Comares de Ripoll (1881), 2n accèssit a la Flor Natural
* Oda d'Horaci (1881), 1r accèssit al premi extraordinari de la Diputació de Tarragona
* La tallada (1881), premi de la Flor Natural
* L'arbre del maig (1882), 2n accèssit a la Flor Natural
* Les noces d'or (1883), premi de la Viola d'or i d'argent
* Lo guayta de Montjuich (1898), premi extraordinari de la revista La Costa de Llevant
* Revictaris? (1900), premi extraordinari de l'Ajuntament de Reus
* El rei dels arbres (1900), 1r accèssit a l'Englantina d'or
* La corona d'espines (1905), premi de la Viola d'or i d'argent

### Prosa

* Tretze són tretze. Faules reaccionàries (1904)
* Perles catalanes (1878)
* Triunfantes y olvidados (1912)
* El catalanismo literario en las regiones (1913)
* De mi rebotica (1913)
* Los buenos barceloneses... (1924)
* Bibliografia de la Barcelona vuitcentista (1924)
* Oliendo a brea (1926)
* Barcelona isabelina y revolucionaria (1930)
* Diccionario de diccionarios. (Castellà, llatí, francès, català, italià, portuguès, anglès, alemany) (1916-1917)
* Lo Santuari de Nostra Senyora de Agres, en Alacant

### Traduccions

* Aristòtil - La Poètica
* Èsquil - Prometheu Encadenat
* Èsquil - Els Perses
* Shakespeare - Hàmlet

## Referències

* ↑ «Artur Masriera i Colomer». Gran Enciclopèdia Catalana. Barcelona: Grup Enciclopèdia Catalana.
* ↑ Pòrtulas - 2017, pàg. 99.
* ↑ Publicada al Butlletí de la Reial Acadèmia de Bones Lletres, any III, núm 12, octubre-desembre del 1903. Pòrtulas - 2017, pag. 99.
* ↑ Arxiu Històric de la Ciutat de Barcelona. Fons 6B-Jocs Florals
* 1 2 3 4 5 Jocs Florals de Barcelona; Jocs Florals de Barcelona. Consistori. Jochs Florals de Barcelona : [premis]. Barcelona : Estampa de la Renaxensa, 1875.
* ↑ "La Vanguardia", dimarts, 2 maig 1881, pàgina 2 PDF
* ↑ "La Vanguardia" dilluns, 2 de maig de 1898, pàgina 1 PDF
* 1 2 "La Vanguardia" dilluns, 30 d'abril de 1900, pàgina 1 PDF

## Bibliografia

* Necrològica a "La Vanguardia", edició de dimarts, 26 de novembre de 1929 PDF (castellà)
* Bassegoda i Amigó, Bonaventura «El polígraf n'Arthur Masriera y Colomer». Boletín de la Real Academia de Buenas Letras de Barcelona, volum 30, Núm. 106, 1930. PDF
* Alberich, Joan. «Artur Masriera i Colomer (1860-1929)». A: La nissaga catalana del món clàssic. Barcelona: Auriga, 2011, p. 189-190.
* Pòrtulas, Jaume. «Homeristes a l'Acadèmia». A: El palau de l'humanisme. Cent anys de bones lletres al Palau Requesens. comanegra, 2017, p. 98-104. ISBN 9788416605897.